Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 635/11/6601	Banská Bystrica, 3.4.2013
EEČ : 2-45-63-2013

U Z N E S E N I E

Trestná vec:	obvinená XXXXX a spol.  
Prečin:	ohrozovanie mravnej výchovy mládeže podľa § 211 odsek 1 písmeno b/,  odsek 3 písmeno a/Trestného zákona číslo 300/2005 Zbierky zákonov v znení zákona číslo 262/2011 Zbierky zákonov a iné trestné činy

Rozhodol: 	prokurátorka Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.3.2012, spisová značka 3 Pv 635/11/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
  ktorého sa dopustili na tom skutkovom základe, že  ako zákonní zástupcovia maloletej XXXXX, nar. XXXXX, nezabezpečili, aby ich dcéra  v rámci povinnej školskej dochádzky riadne navštevovala Základnú školu s materskou školou XXXXX, ul. Družstevná 201, XXXXX, okres XXXXX, v dôsledku čoho v školskom roku 2009/2010  bez ospravedlnenia vymeškala 119 vyučovacích hodín,  v školskom roku 2010/2011 bez ospravedlnenia vymeškala 104 vyučovacích hodín, v 1. polroku školského roku 2011/2012, v období  od 01.09.2011 do 16.11.2011 vymeškala bez ospravedlnenia 41 vyučovacích hodín, teda celkove 264 neospravedlnených vyučovacích hodín, čím jej umožnili viesť záhaľčivý život a vystavili ju nebezpečenstvu spustnutia,

Uznesením prokurátora Okresnej prokuratúry XXXXX zo dňa 2.3.2012, spisová značka 3 Pv 635/11/6601, bola určená všetkým obvineným skúšobná doba v trvaní 12 mesiacov.
Odôvodnenie:
	Uznesením  vyšetrovateľky OR PZ, OKP XXXXX ČVS:ORP - 784/2-OVK-BB-2011 z 11.11.2011 bolo podľa § 199 ods. 1 Tr. por.  začaté trestné stíhanie a súčasne podľa § 206 ods. 1 Tr. por.  vznesené obvinenie  XXXXX, nar. XXXXX, XXXXX, nar. XXXXX, za prečin ohrozovania mravnej výchovy mládeže podľa § 211 ods. 1 písm. b/ , ods. 3 písm. a/ Tr. zák.  na tom skutkovom základe, ako je uvedené vo výrokovej časti uznesenia. 
Po skončení skráteného vyšetrovania prokurátorka Okresnej prokuratúry v Banskej Bystrici podľa § 216 ods. 1 Tr. por. uznesením pod č. 3Pv 635/11 z 01.03.2012 podmienečne zastavila trestné stíhanie proti  obvineným XXXXX, XXXXX, pričom  každému zvlášť podľa § 216 ods. 2 Tr. por. určila skúšobnú dobu v trvaní 12 mesiacov. 
Predmetné uznesenie u obidvoch obvinených nadobudlo právoplatnosť 13.03.2012.
Pretože obvineným XXXXX, XXXXX 13.03.2013 uplynula skúšobná doba, overila som si ako sa správali  v jej priebehu.
Zo správy Obvodného úradu, odboru všeobecnej vnútornej správy XXXXX vyplývalo, že počas plynutia skúšobnej doby sa obvinení nedopustili priestupku. 
Zo správy Obce XXXXX bolo zrejmé, že obvinení sa počas plynutia skúšobnej doby správali slušne a v Komisii na ochranu verejného poriadku  pri ObZ XXXXX neboli riešení za žiadny priestupok. 
Podľa zistenia OR PZ, OKP XXXXX vyplývalo, že obvinení počas  plynutia skúšobnej doby neboli stíhaní žiadnym útvarom PZ v rámci SR.
Z odpisu z registra trestov  bolo zrejmé, že obvinení neboli počas plynutia skúšobnej doby súdne trestaní. 
Vzhľadom na horeuvedené možno konštatovať, že obvinená XXXXX a obvinený XXXXX v skúšobnej dobe viedli riadny život a splnili všetky podmienky ustanovenia § 217 ods. 1 Tr. por. 
Preto som rozhodla tak, ako je uvedené vo výrokovej časti uznesenia. 

Poučenie:
 Proti tomuto uzneseniu je prípustná sťažnosť, ktorú možno podať do troch dní od jeho oznámenia prostredníctvom tunajšej okresnej prokuratúry. O sťažnosti rozhodne prokurátor  Krajskej prokuratúry v Banskej Bystrici. Sťažnosť má odkladný účinok. (§ 185 a nasl. Tr. por.)

JUDr. Danica Hrabáčová
prokurátorka